CELEX: 32016D2239
Language: sk
Date: 2016-12-12 00:00:00
Title: Rozhodnutie Rady (SZBP) 2016/2239 z 12. decembra 2016, ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska a ktorým sa predlžuje jeho účinnosť

13.12.2016   
               
               
                  SK
               
               
                  Úradný vestník Európskej únie
               
               
                  L 337/16
               
            ROZHODNUTIE RADY (SZBP) 2016/2239
      z 12. decembra 2016,
      ktorým sa mení rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska a ktorým sa predlžuje jeho účinnosť
      RADA EURÓPSKEJ ÚNIE,
      so zreteľom na Zmluvu o Európskej únii, a najmä na jej článok 42 ods. 4 a článok 43 ods. 2,
      so zreteľom na návrh vysokého predstaviteľa Únie pre zahraničné veci a bezpečnostnú politiku,
      keďže:
      
                  (1)
               
               
                  Rada 15. februára 2010 prijala rozhodnutie 2010/96/SZBP (1), ktorým zriadila vojenskú misiu EÚ na podporu výcviku bezpečnostných síl Somálska.
               
            
                  (2)
               
               
                  Rozhodnutie 2010/96/SZBP bolo 16. marca 2015 zmenené rozhodnutím Rady (SZBP) 2015/441 (2) a vojenská misia EÚ sa predĺžila do 31. decembra 2016.
               
            
                  (3)
               
               
                  V nadväznosti na strategické preskúmanie z roku 2016 by sa mandát vojenskej misie EÚ mal predĺžiť do 31. decembra 2018.
               
            
                  (4)
               
               
                  V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa nezúčastňuje na vykonávaní tohto rozhodnutia a teda neprispieva na financovanie tejto misie.
               
            
                  (5)
               
               
                  Rozhodnutie 2010/96/SZBP by sa preto malo zodpovedajúcim spôsobom zmeniť,
               
            PRIJALA TOTO ROZHODNUTIE:
      Článok 1
      Rozhodnutie 2010/96/SZBP sa mení takto:
      
                  1.
               
               
                  V článku 10 sa dopĺňa tento odsek:
                  „6.   Finančná referenčná suma na spoločné náklady vojenskej misie EÚ na obdobie od 1. januára 2017 do 31. decembra 2018 je 22 948 000 EUR. Percentuálny podiel referenčnej sumy uvedený v článku 25 ods. 1 rozhodnutia (SZBP) 2015/528 (*1) je 0 %.
                  
                     (*1)  Rozhodnutie Rady (SZBP) 2015/528 z 27. marca 2015, ktorým sa ustanovuje mechanizmus správy financovania spoločných nákladov na operácie Európskej únie vojenskými alebo obrannými dôsledkami (Athena) a ktorým sa zrušuje rozhodnutie 2011/871/SZBP (Ú. v. EÚ L 84, 28.3.2015, s. 39).“"
						
               
            
                  2.
               
               
                  V článku 12 sa odsek 2 nahrádza takto:
                  „2.   Mandát vojenskej misie EÚ uplynie 31. decembra 2018.“
               
            Článok 2
      Toto rozhodnutie nadobúda účinnosť dňom jeho prijatia.
      
         V Bruseli 12. decembra 2016
         
            
               Za Radu
            
            
               predsedníčka
            
            F. MOGHERINI
         
      
      
         (1)  Rozhodnutie Rady 2010/96/SZBP z 15. februára 2010 o vojenskej misii Európskej únie na podporu výcviku bezpečnostných síl Somálska (Ú. v. EÚ L 44, 19.2.2010, s. 16).
      
         (2)  Rozhodnutie Rady (SZBP) 2015/441 zo 16. marca 2015, ktorým sa mení a predlžuje rozhodnutie 2010/96/SZBP o vojenskej misii Európskej únie na podporu výcviku bezpečnostných síl Somálska (Ú. v. EÚ L 72, 17.3.2015, s. 37).